Nr.

Referitor dosar nr.: 2554/908/14.02.2024

# DECIZIA ETAPEI DE ÎNCADRARE

## DRAFT ....2024

Ca urmare a notificării adresate de **PRIMĂRIA COMUNEI BÂRGHIȘ** privind **Amenajament pastoral al pajiștilor proprietate privată din UAT Bârghiș**,propus a se implementa în UAT Bârghiș, județul Sibiu, inițiat de **COMUNA BÂRGHIȘ,** înregistrată la A.P.M. Sibiu cu nr. **2554 din 14.02.2024**, în baza:

* H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* H.G. nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările şi completările ulterioare;
* Ordinul nr. 117/2006 pentru aprobarea Manualului privind aplicarea procedurii de realizare a evaluării de mediu pentru planuri şi programe;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**Agenţia pentru Protecţia Mediului Sibiu,**

* + ca urmare a consultării autorităţilor publice participante în cadrul şedinţei Comitetului Special Constituit din data de 28.02.2024;
	+ în conformitate cu prevederile art. 5, alin. 2, pct. a, b şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe, cu modificările şi completările ulterioare;

**decide:**

Planul **Amenajament pastoral al pajiștilor proprietate privată din UAT Bârghiș,** inițiat de **COMUNA BÂRGHIȘ, propus a fi implementat pe raza județului Sibiu, UAT Bârghiș, *necesită evaluare de mediu şi evaluare adecvată şi se va supune adoptării cu aviz de mediu*.**

**Justificarea prezentei decizii:**

**1. Caracteristicile planului cu privire, în special, la:**

a) **gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

Amenajamentul Pastoral al comunei Bârghiș are ca scop reglementarea procesului de producţie al pajiştilor permanente, după care se conduce întreaga activitate pastorală în următorii 10 (zece) ani şi cuprinde măsurile tehnice, organizatorice şi economice necesare ameliorării şi exploatării pajiştilor. Planul a fost supus prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, cu modificările şi completările ulterioare, de la momentul definitivării conform conferinţei finale nr. 6368 din 20.11.2023 Amenajamentul Pastoral al comunei Bârghiș, se constituie pe o suprafață de pajiște de **1324,83 ha**, împărțită în 14 trupuri, răspândite pe teritoriul UAT Bârghiș.

 **UAT BÂRGHIȘ Categoria de folosinta Suprafaţa (ha)**

 Pasune(ha) Fanete(ha)

Localitate APOȘ 9,60 129,99 139,59

Localitate BÂRGHIȘ 12,30 359,80 372,10

Localitate IGHIȘU VECHI 3,85 193,81 197,66

Localitate PELIȘOR 48,21 250,26 298,47

Localitate VECERD 70,34 75,31 145.65

Localitate ZLAGNA 10,87 160,07 170.94

**TOTAL 155,53 1169,3 1324,83**

Se va păstra parcelarul existent, cu mici modificări (subparcelări), în funcţie de relief şi tip de pajişte, dacă este cazul.

Tipuri de pajiști –descrierea tipurilor de pajiști

|  |  |  |  |
| --- | --- | --- | --- |
| Nr.crt. | Parceladescriptivă | Tipul de pajişte | Suprafaţa |
| (ha) | (%) |
| 0 | 1 | 2 | 3 | 4 |
| 1. | **BÂRGHIȘ I** | Pt. Faneata - Agrostis sp. cu Trifolium sp.Pt. Pasune - Agrostis sp. cu Botriochloa ischaemum | 43,570,24 | 99.450,55 |
| 2. | **BÂRGHIȘ II** | Pt. Faneata - Agrostis sp cu Festuca pratensisPt. Pasune - Agrostis sp. cu Botriochloa ischaemum | 193,355,80 | 97,092,91 |
| 3. | **BÂRGHIȘ III**  | Pt. Faneata - Agrostis sp. cu Trifolium sp.Pt. Pasune - Agrostis sp. cu Botriochloa ischaemum | 122,946,26 | 95,154,85 |
| 4. | **PELIȘOR IV** | Pt. Faneata - Agrostis sp. cu Medicago sp.Pt. Pasune - Agrostis sp. cu Botriochloa ischaemum | 84,0416,44 | 83,6416,36 |
| 5. | **PELIȘOR V** | Pt. Faneata - Agrostis sp. cu Dactylis glomeratePt. Pasune- Agrostis sp. cu Festuca pratensis | 127,4410,71 | 92,257.75 |
| 6. | **PELIȘOR VI** | Pt. Faneata - Agrostis sp. cu Dactylis glomeratePt. Pasune - Agrostis sp. cu Botriochloa ischaemum | 38,7821,06 | 64,8135,19 |
| 7. | **APOȘ VII** | Pt. Faneata - Agrostis sp. cu Trifolium sp.Pt. Pasune - Agrostis sp. cu Botriochloa ischaemum | 48,573,07 | 94,055.95 |
| 8. | **ZLAGNA VIII** | Pt. Faneata - Agrostis sp. cu Festuca sp.Pt. Pasune - Agrostis sp. cu Botriochloa ischaemum | 55,761,58 | 97,242.76 |
| 9. | **ZLAGNA IX** | Pt. Faneata - Agrostis sp cu Festuca pratensisPt. Pasune - Agrostis sp. cu Botriochloa ischaemum | 104,319,29 | 91,828.18 |
| 10. | **IGHIȘU VECHI X** | Pt. Faneata - Agrostis sp cu Festuca pratensisPt. Pasune - Agrostis sp. cu Botriochloa ischaemum | 102,430,63 | 99,390,61 |
| 11. | **IGHIȘU VECHI XI** | Pt. Faneata - Agrostis sp. cuFestuca sp.Pt. Pasune - Agrostis sp. cu Botriochloa ischaemum | 91,383,22 | 96,603,40 |
| 12. | **VECERD XII** | Pt. Faneata - Agrostis sp. cu Bromus erectusPt. Pasune - Agrostis sp cu Festuca pratensis | 54,0757,78 | 48,3451,66 |
| 13. | **VECERD XIII** | Pt. Faneata - Agrostis sp. cu Dactylis glomeratePt. Pasune - Agrostis sp. cu Botriochloa ischaemum | 21,2412,56 | 62,8437.16 |
| 14. | **APOȘ XIV** | Pt. Faneata - Agrostis sp. cu Dactylis glomeratePt. Pasune - Agrostis sp. cu Trifolium sp. | 81,426,89 | 92,207,80 |

***Relaţia Amenajamentului Pastoral cu Situl Natura 2000:***

Amenajament pastoral al pajiștilor proprietate privată din UAT Bârghiș se suprapune cu situl NATURA 2000 ROSAC 0227 Sighișoara- Târnava Mare și ROSPA 0099 Podișul Hârtibaciului.

***Categoria de folosinţă a pajiştilor:***

Principala categorie de folosinţă a pajiştilor permanente care fac obiectul prezentului amenajament pastoral este ***păşune*** – pe cea mai mare suprafaţă. Pe suprafeţe mici sunt utilizate şi terenuri clasificate ca ***neproductiv*,** care nu prezintă grad mare de degradare şi mai pot fi îmbunătăţite prin curăţarea vegetaţiei lemnoase mici, fertilizare şi reînsămânţare, iar unele parcele notificate ca și ***păşune împădurită*** pot fi curățite total sau parțial pentru a fi redate pășunatului. Acolo unde există eroziuni sau pante prea mari, amenajamentul pastoral recomandă păstrarea arboretului, cu controlul extinderii pe pășune.

Pe teritoriul păşunilor se găsește arboret de diferite dimensiuni, din speciile, *Prunus spinosa* (porumbar), *Rosa canina* (măceş), *Crataegus monogyna* (păducel), exemplare diseminate natural, alături de *Cornus alba* (corn), *Rubus idaeus* (mur), *Corylus avelana* (alun), *Salix sp*. (salcie), *Alnus sp*. (arin).

În păduri se găsesc diferite specii: *Quercus robur* (stejar), *Quercus petraea* (gorun), *Carpinus betulus* (carpen), *Pinus sp.* (pin), *Betula sp.* (mesteacăn), *Fagus sylvatica* (fag), *Fraxinus sp*. (frasin).

***Suprafaţa pajiştilor pe categorii de folosinţă***

|  |  |  |  |  |  |  |
| --- | --- | --- | --- | --- | --- | --- |
| Trup de pajiste (ha) | Păşuni(ha) | Fânețe(ha) | Valorificare mixtă (pășune, fâneață) (ha) | Fără scopuriproductive (ha) |  Total suprafață(ha) | Din care la Consiliul Local |
| 0 | 1 | 2 | 3 | 4 | 5 | 6 |
| BÂRGHIȘ I | 0.24 | 43.57 |  |  | 43.81 |  |
| BÂRGHIȘ II | 5.8 | 193.35 |  |  | 199.15 |  |
| BÂRGHIȘ III | 6.26 | 122.94 |  |  | 129.2 |  |
| PELIȘOR IV | 16.44 | 84.04 |  |  | 100.48 |  |
|  PELIȘOR V | 10.71 | 127.44 |  |  | 138.15 |  |
|  PELIȘOR VI | 21.06 | 38.78 |  |  | 59.84 |  |
|  APOȘ VII | 3.07 | 48.57 |  |  | 51.64 |  |
|  ZLAGNA VIII | 1.58 | 55.76 |  |  | 57.34 |  |
|  ZLAGNA IX | 9.29 | 104.31 |  |  | 113.6 |  |
|  IGHIȘU VECHI X | 0.63 | 102.43 |  |  | 103.06 |  |
|  IGHIȘU VECHI XI | 3.22 | 91.38 |  |  | 94.6 |  |
|  VECERD XII | 57.78 | 54.07 |  |  | 111.85 |  |
|  VECERD XIII | 12.56 | 21.24 |  |  | 33.8 |  |
|  APOȘ IV | 6.89 | 81.42 |  |  | 88.31 |  |
| TOTAL | **155.53** | **1169.3** |  |  | **1324.83** |  |

***Lucrări de punere în valoare a suprafeţelor de pajişti:***

Principalele măsuri de creştere cantitativă şi calitativă a producţiei pajiştilor se bazează pe înlăturarea sau diminuarea efectului factorilor limitativi ai productivităţii acestora.

Pentru realizarea unor producţii mari de furaje şi de o calitate corespunzătoare, covorul ierbos al pajiştilor permanente (naturale şi seminaturale) şi temporare (semănate) necesită a fi susţinut prin fertilizare (organică şi/sau chimică) şi după caz corectarea reacţiei solului prin amendare.

b) **gradul în care planul sau programul influențează alte planuri şi programe, inclusiv pe cele în care se integrează sau care derivă din ele**: fundamentarea amenajamentului pastoral consta in soluțiile tehnologice si tehnice care asigura realizarea obiectivelor privind gospodărirea raţională a suprafeţelor de pajiști din cadrul planului propus. Amenajamentul pastoral trebuie sa respecte codul de bune practici agricole si sa fie în concordanta cu condițiile pedoclimatice ale arealului unde se afla amplasată pajiștea.

c) **relevanța planului sau programului în/pentru integrarea considerațiilor de mediu, mai ales din perspectiva promovării dezvoltării durabile**: scopul punerii în practica a amenajamentului pastoral constă în diminuarea sau înlăturarea procesului de degradare a pajiştilor permanente printr-un mod raţional de gospodărire a fondului pastoral.

d) **problemele de mediu relevante pentru plan sau program**:

* gospodărirea defectuoasă a pajiștilor poate duce la deteriorarea stării de sănătate a suprafețelor supuse;
* integrarea cerinţelor legale privind protecţia factorilor de mediu, având în vedere că suprafața luată în studiu se suprapune peste ariile naturale protejate: se suprapune cu situl NATURA 2000 ROSAC 0227 Sighișoara- Târnava Mare și ROSPA 0099 Podișul Hârtibaciului. Zonarea funcțională a pășunilor permanente trebuie să fie în acord cu obiectivele de conservare din ariile naturale protejate. Lucrările propuse prin amenajamentul pastoral pot afecta semnificativ starea de conservare a habitatelor forestiere de interes comunitar pe termen mediu şi lung, dacă nu sunt stabilite măsuri, rezultate în urma evaluării strategice de mediu și a evaluării adecvate;
* exploatarea pajiștilor, ca activitate a planului de amenajare al pajiștilor permanente, pot afecta habitatele naturale, astfel că sunt necesare stabilirea unor măsuri rezultate în urma evaluării strategice de mediu și a evaluării adecvate.

e) **relevanţa planului sau programului pentru implementarea legislaţiei naţionale şi comunitare de mediu**:

Planul propus va trebui să asigure respectarea angajamentelor asumate de România prin planurile de implementare a directivelor comunitare, transpuse în legislaţia română. Se impune evaluarea prevederilor planului în raport cu legislaţia națională și comunitară specifică.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor: necesită evaluare de mediu.

b) natura cumulativă a efectelor: necesită evaluare de mediu;

c) natura transfrontalieră a efectelor: nu este cazul;

d) riscul pentru sănătatea umană sau pentru mediu (de exemplu, datorită accidentelor): necesită evaluare de mediu;

e) mărimea şi spaţialitatea efectelor (zona geografică şi mărimea populaţiei potenţial afectate): necesită evaluare de mediu;

f valoarea şi vulnerabilitatea arealului posibil a fi afectat, date de:

    (i) caracteristicile naturale speciale sau patrimoniul cultural

    (ii) depăşirea standardelor sau a valorilor limită de calitate a mediului

    (iii) folosirea terenului în mod intensiv

* necesită evaluare;

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:

Din punct de vedere al efectelor asupra factorilor de mediu planul propus poate avea un impact semnificativ.

**Planul urmează sa fie supus procedurii de adoptare cu aviz de mediu**.

**Informarea şi participarea publicului la procedura de evaluare de mediu:** elaborarea primei versiuni a planului a fost mediatizată de titular în mass-media (publicații ziar: 08.02.2024 și 12.02.2024); anunțul deciziei etapei de încadrare a fost publicat în mass media de titular (publicații ziar: din data de ..........) și pe site-ul A.P.M. Sibiu la data de 29.02.2024.

**Prezenta decizie poate fi contestată în conformitate cu prevederile Legii contenciosului administrativ nr. 554/2004 cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 6 (șase) pagini, semnate şi ştampilate.**

**- 1 ex. pentru solicitant, 2 ex. se arhivează la A.P.M. Sibiu.**

Cu deosebită consideraţie,

Director Executiv

Ciprian SIMULESCU

 ŞEF SERVICIU AVIZE, ȘEF SERVICIU CALITATEA

 ACORDURI, AUTORIZAŢII, FACTORILOR DE MEDIU

 Ruxanda-Maria FLORIAN Flaviu TOMUȚĂ

 ÎNTOCMIT, ÎNTOCMIT,

 Consilier Mariana SUCIU Consilier Gabriela CĂPĂȚÎNĂ